
Zelena sejna soba

Cilj projekta: Cilj projekta je bila vzpostavitev sistema Zelene sejne sobe, ki bo z zagotovitvijo strojne in programske opreme omogočila podporo digitalizaciji Državnega tožilstva, s čimer se vzpostavlja ustvarjanje optimalnih pogojev za delo in povečuje odpornost institucije na spremembe, kar vodi h krepitvi zaupanja v pravni sistem države
Izvajalec ukrepa: Ministrstvo za pravosodje
Trajanje projekta: 18. 07. 2024  – 30. 06. 2026

Opis projekta:
Na Ministrstvu za pravosodje se je uspešno zaključil projekt v skupni vrednosti 253.659,05 EUR (od tega 207.917,20 EUR brez DDV in 45.741,85 EUR DDV).

Z izvedbo projekta »Zelena sejna soba« je bil vzpostavljen sistem Zelene sejne sobe na tožilstvih, ki omogoča nemoteno delo na daljavo, varno komunikacijo ter učinkovito izvajanje pravosodnih storitev tudi v izrednih razmerah, pri čemer je investicijo koordiniralo Vrhovno državno tožilstvo Republike Slovenije. Izveden je bil nakup drobne opreme (slušalke, spletne kamere, dokumentne kamere, diktafoni), nakup videokonferenčnih kompletov za deset lokacij državnega tožilstva, nakup prenosnih delovnih postaj in programsko orodje v obliki najema licenčnine ter promocijski material. 

Projekt je sledil cilju odzivanja na kritične pomanjkljivosti, ugotovljene med pandemijo COVID 19, saj je zagotovil večjo učinkovitost in odpornost delovanja državnega tožilstva in odpravil pomanjkljivosti, ki so se pokazale med pandemijo COVID-19. Z nakupom in implementiranjem opreme je omogočeno izvajanje videokonferenčnih obravnav na daljavo, kar zagotavlja nemoteno izvajanje procesov tudi v izrednih razmerah. 

Z investicijo v programsko orodje za krepitev kibernetske varnosti se je državno tožilstvo opolnomočilo z znanjem o kibernetskih grožnjah, ki so lahko posledica tehnoloških nadgradenj. 

